Na temelju čl. 36 Statuta Osnovne škole „Vazmoslav Gržalja“ Buzet, KLASA: 012-03/19-01/01, URBROJ: 2106-23-01-19-01, čl. 58 Zakona o odgoju i obrazovanju u osnovnoj i srednjoj školi („Narodne novine“, 87/08, 86/09, 92/10, 105/10, 105/10, 90/11, 05/12, 16/12, 86/2, 126/12, 94/13, 152/14, 07/17, 68/18, 98/19, 64/20, 151/22, 156/23), uz prethodnu raspravu Vijeća roditelja od 16. siječnja 2024., Vijeća učenika od 25. siječnja 2024. te Učiteljskog vijeća od Školski odbor na sjednici održanoj 5. veljače 2024. godine donio je

**IZMJENE I DOPUNE**

**KUĆNOG REDA ŠKOLE**

**Članak 1.**

U Kućnom redu škole „Vazmoslav Gržalja“ (KLASA: 012-03/18-01/01, URBROJ: 2106-23-01-18-01) od 30. siječnja 2018. godine članak 6 stavak 4 mijenja se i glasi:

„Početak radnog vremena administrativnih radnika je od 7 do 8, a završetak od 15 do 16 sati“ zatim stavak 7 mijenja se i glasi:

„Radno vrijeme kuharica prilagođeno je potrebama, a u pravilu je početak od 6 do 7, a završetak od 14 do15 sati“ te stavak 8 mijenja se i glasi:

„Radno vrijeme domara-vozača-ložača je od 7:00 do 15:00“.

**Članak 2.**

Članak 10 stavak 1. alineja 8 mijenja se i glasi: „korištenje mobitela i drugih elektronskih uređaja (pametni sat, tablet…)“ te alineja 9 mijenja se i glasi: „snimanje i objavljivanje fotografija i snimaka putem elektroničkih medija koje nisu u dogovoru i organizaciji škole“.

**Članak 3.**

Članak 22. mijenja se i glasi:

„Učenici, koji u školu nose mobilne uređaje i/ili ostale elektronske uređaje (pametni sat, tablet…), moraju ih isključiti za vrijeme boravka u prostorima Škole. Isključene uređaje trebaju odložiti u školsku torbu ili ormarić.

U skladu sa stavkom 1. ovoga članka učenici mobilne uređaje mogu koristiti isključivo za hitne pozive uz dopuštenje razrednika, predmetnog učitelja ili drugog odgojno-obrazovnog radnika.

Učenici mogu koristiti uređaje kojima je moguć pristup mrežnom povezivanju i mrežnim komunikacijama tijekom odgojno-obrazovnog rada samo uz odobrenje odgojno-obrazovnog radnika.

U slučajevima kršenja ovog pravila, odgojno-obrazovni djelatnik oduzet će učeniku elektronski uređaj, obavijestiti roditelje te dogovoriti vrijeme preuzimanja. Elektronski uređaj bit će vraćen isključivo njegovim roditeljima uz potpisivanje obrasca“.

**Članak 4.**

Članak 24. stavak 1 mijenja se i glasi: „Učenici imaju pravo na veliki odmor i male odmore između nastavnih sati. Mali odmor traje pet minuta, a veliki odmor **30** minuta“.

**Članak 5.**

Izmjene i dopune Kućnog reda škole stupaju na snagu osmog dana od dana objave na oglasnoj ploči Škole.

 Predsjednica Školskog odbora

 Sandra Flego

**Članak 6.**

Ove izmjene i dopune Kućnog reda škole objavljene su na oglasnoj ploči Škole dana 8. veljače 2024. godine, a stupile su na snagu 16. veljače 2024. godine.

KLASA: 011-03/24-02/01

URBROJ: 2163-43-01-24-1

U Buzetu, 8. veljače 2024. godine

 Ravnateljica

 Jadranka Bartolić Muzica, prof.